text: Sæsonarbejdere strømmer til Billund
  28 januar 2011 kl. 08.24
  Legoland og Lalandia i Billund ansætter fra i dag 500 sæsonarbejdere til den kommende sæson.
  Legoland holder de årlige jobdage på Hotel Legolands konferencecenter fredag eftermiddag og lørdag. Her kan ansøgerne blive orienteret om de forskellige job og møde den faste stab. Legoland har brug for 400 nye sæsonarbejdere.
  Lalandia har kopieret Legolands metode til at rekruttere sæsonarbejdere. Selskabet holder jobdag lørdag på Restaurant Bambino.
  Mange sæsonarbejdere vender tilbage år efter år. Legoland har allerede ansat 600 tidligere medarbejdere. Parken beskæftiger i sæsonen 1.000 medarbejdere. De er dog ikke alle ansat på fuld tid.
  